೧೯೧೦ರ ಆರಂಭದಿಂದ, ಸೈನ್ಯವು ಫಿಕ್ಸ್‌ಡ್ ವಿಂಗ್ ವಿಮಾನಗಳನ್ನು ಪಡೆದುಕೊಳ್ಳಲು ಆರಂಭಿಸಿತು. ಸಂಯುಕ್ತ ಸಂಸ್ಥಾನವು ಬ್ರಿಟನ್, ಫ್ರಾನ್ಸ್, ರಷ್ಯಾ ಮತ್ತು ಇನ್ನಿತರ ಮೈತ್ರಿಕೂಟಗಳ ಕಡೆಯಿಂದ ೧೯೧೭ರಲ್ಲಿವಿಶ್ವ ಸಮರ Iಅನ್ನು ಸೇರಿಕೊಂಡಿತು. ಯುಎಸ್ ಪಡೆಗಳನ್ನು ಯುದ್ಧರಂಗದ ಮುಂಚೂಣಿಗೆ ಕಳುಹಿಸಲಾಯಿತು ಮತ್ತು ಜರ್ಮನ್‌ ಗಡಿಗಳ ಮೂಲಕ ಮುನ್ನುಗ್ಗುವುದರಲ್ಲಿ ಯುಎಸ್ ಪಡೆಗಳು ಸೇರಿತ್ತು. ನವೆಂಬರ್ ೧೯೧೮ರಲ್ಲಿ ಕದನ ವಿರಾಮವಾದ ನಂತರ, ಸೈನ್ಯವು ತನ್ನ ಪಡೆಯ ಬಲವನ್ನು ಪುನಾ ಕಡಿಮೆಗೊಳಿಸಿತು. 

ಜಪಾನೀಯರು ಪರ್ಲ್‌ ಹಾರ್ಬರ್ ಮೇಲೆ ದಾಳಿ ನಡೆಸಿದ ನಂತರ ಯು.ಎಸ್‌. ವಿಶ್ವ ಸಮರ IIಅನ್ನು ಸೇರಿಕೊಂಡಿತು. ಐರೋಪ್ಯ ಕದನರಂಗದಲ್ಲಿ, ಉತ್ತರ ಆಫ್ರಿಕಾ ಮತ್ತು ಸಿಲಿಸಿಯನ್ನು ವಶಪಡಿಸಿಕೊಂಡ ಪಡೆಗಳಲ್ಲಿ ಯುಎಸ್ ಪಡೆಗಳು ಮಹತ್ವದ ಸೇನಾಬಲವಾಗಿತ್ತು. D-ದಿನ ದಂದು ಮತ್ತು ತದನಂತರದ ಯೂರೋಪನ್‌ನ ವಿಮೋಚನೆಯಯಲ್ಲಿ ಮತ್ತು ನಾಜಿ ಜರ್ಮನಿಯ ಸೋಲಿನಲ್ಲಿ, ಲಕ್ಷಾಂತರ ಯುಎಸ್ ಸೇನಾ ಪಡೆಗಳು ಕೇಂದ್ರ ಪಾತ್ರವನ್ನು ವಹಿಸಿದ್ದವು. ಪೆಸಿಫಿಕ್ ನಲ್ಲಿ, ಸೈನ್ಯದ ಸೈನಿಕರು ಯು.ಎಸ್‌. ನೌಕಾದಳ (ಮರೀನ್ಸ್) ದ ಜೊತೆಗೆ ಸೇರಿ ಜಪಾನೀಯರ ನಿಯಂತ್ರಣದಲ್ಲಿದ್ದ ಪೆಸಿಫಿಕ್ ದ್ವೀಪಗಳನ್ನು ವಶಪಡಿಸಿಕೊಳ್ಳುವಲ್ಲಿ ಭಾಗವಹಿಸಿದರು. ೧೯೪೫ರ ಮೇನಲ್ಲಿ (ಜರ್ಮನಿ) ಮತ್ತು ಆಗಸ್ಟ್‌ನಲ್ಲಿ (ಜಪಾನ್)ಆಕ್ಸಿಸ್‌ (ಜರ್ಮನಿ, ಜಪಾನ್, ಇಟಲಿ, ಹಂಗೆರಿ ಇನ್ನಿತರ ದೇಶಗಳ ಮೈತ್ರಿಕೂಟಕ್ಕೆ ಆಕ್ಸಿಸ್ ಎನ್ನುತ್ತಾರೆ)ದೇಶಗಳ ಶರಣಾಗತಿಯ ನಂತರ, ಸೋತ ಎರಡು ದೇಶಗಳಾದ ಜಪಾನ್ ಮತ್ತು ಜರ್ಮನಿಯನ್ನು ಆಕ್ರಮಿಸಲು ಸೇನಾ ಪಡೆಗಳನ್ನು ನಿಯೋಜಿಸಲಾಯಿತು. ವಿಶ್ವ ಸಮರ II ಮುಗಿದ ಎರಡು ವರ್ಷಗಳ ನಂತರ, ಸೇನಾ ವಾಯುದಳ ವನ್ನು ಸೈನ್ಯದಿಂದ ಪ್ರತ್ಯೇಕಿಸಿ, ಸಂಯುಕ್ತ ಸಂಸ್ಥಾನದ ವಾಯುದಳ ವನ್ನಾಗಿ ರೂಪಿಸಲಾಯಿತು. ಎರಡು ದಶಕಗಳಿಂದ ಪ್ರತ್ಯೇಕಿಸಲು ಪ್ರಯತ್ನಗಳನ್ನು ಮಾಡಿದ್ದರೂ, ಇದು ಪ್ರತ್ಯೇಕಗೊಂಡಿದ್ದು ೧೯೪೭ರ ಸೆಪ್ಟೆಂಬರ್‌ನಲ್ಲಿ. ಜೊತೆಗೆ ೧೯೪೮ರಲ್ಲಿ ಸೈನ್ಯದಲ್ಲಿ ವರ್ಣಭೇದ ನೀತಿಯನ್ನು ತೊಡೆದುಹಾಕಲಾಯಿತು.

ಆದಾಗ್ಯೂ, ವಿಶ್ವ ಸಮರ IIದ ಅಂತ್ಯವು ಪೂರ್ವ-ಪಶ್ಚಿಮದ ಮಧ್ಯೆ ಶೀತಲ-ಯುದ್ಧವೆಂದು ಹೆಸರಾದ ಸಂಘರ್ಷಕ್ಕೆ ವೇದಿಕೆಯನ್ನು ಸಜ್ಜುಗೊಳಿಸಿತು. ಕೊರಿಯಾ ಯುದ್ಧದ ಆರಂಭದೊಂದಿಗೆ, ಪಶ್ಚಿಮ ಯೂರೋಪ್‌ನ ರಕ್ಷಣೆ ಕುರಿತ ಹಿತಾಸಕ್ತಿಗಳು ಹುಟ್ಟಿಕೊಂಡವು. ಸಂಯುಕ್ತ ಸಂಸ್ಥಾನದ ಏಳನೇ ಸೈನ್ಯದಡಿಯಲ್ಲಿ, V ಮತ್ತು VII, ಎರಡು ಪಡೆಗಳನ್ನು ೧೯೫೦ರಲ್ಲಿ ಪುನಾಕ್ರಿಯಾಶೀಲಗೊಳಿಸಲಾಯಿತು. ಇದರೊಂದಿಗೆ ಯುರೋಪ್‌ನಲ್ಲಿ ಅಮೆರಿಕಾ ಬಲವು ಒಂದು ವಿಭಾಗದಿಂದ ನಾಲ್ಕಕ್ಕೇರಿತು. ಸಂಭಾವ್ಯ ಸೋವಿಯೆತ್ ದಾಳಿಯ ಊಹೆಯಿಂದ ೧೯೯೦ರವರೆಗೂ ಪಶ್ಚಿಮ ಜರ್ಮನಿಯಲ್ಲಿ ಸಾವಿರಾರು ಯು.ಎಸ್‌. ಪಡೆಗಳು ಮತ್ತು ಇನ್ನು ಕೆಲವು ಪಡೆಗಳು ಬೆಲ್ಜಿಯಂ, ನೆದರ್‌ಲ್ಯಾಂಡ್ಸ್ ಮತ್ತು ಬ್ರಿಟನ್ನಿನಲ್ಲಿ ಬೀಡುಬಿಟ್ಟಿದ್ದವು. 

ಶೀತಲ ಯುದ್ಧದ ಸಮಯದಲ್ಲಿ, ಅಮೆರಿಕಾದ ಪಡೆಗಳು ಮತ್ತು ಅವರ ಮಿತ್ರಪಡೆಗಳು ಕೊರಿಯಾ ಮತ್ತು ವಿಯೆಟ್ನಾಂನಲ್ಲಿ ಕಮ್ಯುನಿಸ್ಟ್ ಪಡೆಗಳೊಂದಿಗೆ ಹೋರಾಡಿದವು. ಸೋವಿಯೆತ್‌ ಒಕ್ಕೂಟವು ವಿಶ್ವಸಂಸ್ಥೆಯ ಭದ್ರತಾ ಸಭೆಯಲ್ಲಿ ಅವರ ಸಂಭಾವ್ಯ ವಿಟೋವನ್ನು ತೆಗೆದುಹಾಕಿ ಹೊರನಡೆದಾಗ, ಕೊರಿಯಾ ಯುದ್ಧವು ೧೯೫೦ರಲ್ಲಿ ಆರಂಭವಾಯಿತು. ವಿಶ್ವ ಸಂಸ್ಥೆಯ ಆಶ್ರಯದಡಿಯಲ್ಲಿ, ಸಾವಿರಾರು ಯುಎಸ್ ಪಡೆಗಳು ಉತ್ತರ ಕೊರಿಯಾವು ದಕ್ಷಿಣಾ ಕೊರಿಯಾವನ್ನು ವಶಪಡಿಸಿಕೊಳ್ಳುವುದನ್ನು ತಡೆಯಲು ಮತ್ತು ನಂತರ ಉತ್ತರ ದೇಶದ ಮೇಲೆ ದಾಳಿ ಮಾಡಲು ಹೋರಡಿದವು. ಎರಡೂ ಕಡೆಯಿಂದ ಮುನ್ನುಗ್ಗುವಿಕೆ ಮತ್ತು ಹಿಮ್ಮೆಟ್ಟುವಿಕೆಯು ಬಹಳ ಸಲ ಪುನರಾವರ್ತನೆಗೊಂಡ ನಂತರ ಮತ್ತು ಯುದ್ಧದಲ್ಲಿ ಚೀನಾ ದೇಶದದ ಪ್ರವೇಶದ ನಂತರ ಕದನ-ವಿರಾಮವು ಘೋಷಣೆಗೊಂಡು, ಉಪಖಂಡವು ೧೯೫೩ರಲ್ಲಿ ಯಥಾಸ್ಥಿತಿಗೆ ಮರಳಿತು. 

ವಿಯೆಟ್ನಾಂ ಯುದ್ಧವು ಸೈನ್ಯದ ದಾಖಲೆಯಲ್ಲಿ ಕೀಳುಮಟ್ಟದ್ದು ಎಂದು ಪರಿಗಣಿತವಾಗಿದೆ. ಕಡ್ಡಾಯವಾಗಿ ಸೈನ್ಯಕ್ಕೆ ಸೇರಿಸಿದ ಸಿಬ್ಬಂದಿಗಳ ಬಳಕೆ, ಅಮೆರಿಕದ ಸಾರ್ವಜನಿಕರಲ್ಲಿಯೂ ಯುದ್ಧದ ಅಪಖ್ಯಾತಿ ಮತ್ತು ಅಮೆರಿಕದ ರಾಜಕೀಯ ನಾಯಕರು ಸೈನ್ಯದ ಮೇಲೆ ಹೇರಿದ ಜುಗುಪ್ಸೆ ಹುಟ್ಟಿಸಿದ ನಿರ್ಬಂಧಗಳು, ಈ ಎಲ್ಲ ಕಾರಣದಿಂದಾಗಿ ವಿಯೆಟ್ನಾಂ ಯುದ್ಧಕ್ಕೆ ಕೆಟ್ಟಹೆಸರು ಬಂದಿತು. 
ವಿಯೆಟ್ನಾಂ ಗಣರಾಜ್ಯದಲ್ಲಿ ೧೯೫೯ರಿಂದಲೇ ಅಮೆರಿಕದ ಪಡೆಗಳು ಬೀಡುಬಿಟ್ಟಿದ್ದವು. ಆದರೆ ಬೇಹುಗಾರಿಕೆ ಮತ್ತು ಸಲಹಾ/ತರಬೇತಿ ಕಾರ್ಯಗಳಿಗೆ ೧೯೬೫ರವರೆಗೂ, ಅಂದರೆ ಗಲ್ಫ್‌ ಆಫ್‌ ಟೋಂಕಿನ್ ಘಟನೆ ನಡೆಯುವವರೆಗೂ ಅಪಾರ ಸಂಖ್ಯೆಯಲ್ಲಿ ಸಿಬ್ಬಂದಿಗಳನ್ನು ನೇಮಕ ಮಾಡಿರಲಿಲ್ಲ. ಅಮೆರಿಕದ ಪಡೆಗಳು "ಸಾಂಪ್ರದಾಯಿಕ" ಯುದ್ಧರಂಗವನ್ನು ಪರಿಣಾಮಕಾರಿಯಾಗಿ ಹುಟ್ಟುಹಾಕಿದವು ಮತ್ತು ನಿಯಂತ್ರಣವನ್ನು ಕಾಯ್ದುಕೊಂಡವು. ಆದರೆ ಅವರು ಕಮ್ಯುನಿಸ್ಟ್ ವಿಯೆಟ್ ಕಾಂಗ್ ಮತ್ತು ಉತ್ತರ ವಿಯೆಟ್ನಾಂನ ಸೈನ್ಯ ಯ ಗೆರಿಲ್ಲಾ ಮಾದರಿಯ ಹೊಡೆದು, ಓಡುವ ಅಂದರೆ ಹಿಟ್‌ ಆಂಡ್ ರನ್ ಯುದ್ಧತಂತ್ರವನ್ನು ಎದುರಿಸಲು ಸಾಕಷ್ಟು ಶ್ರಮಪಟ್ಟರು. ಯುದ್ಧತಂತ್ರದ ಹಂತದಲ್ಲಿ, ಅಮೆರಿಕಾದ ಸೈನಿಕರು (ಮತ್ತು ಒಟ್ಟಾರೆಯಾಗಿ ಯುಎಸ್ ಸೈನ್ಯವು) ಗಣನೀಯ ಮಟ್ಟದ ಯುದ್ಧವನ್ನು ಸೋಲಲಿಲ್ಲ.

ವಿಯೆಟ್ನಾಂ ಯುದ್ಧದ ತರುವಾಯ ಸೇನಾ ಜನರಲ್‌ರ ಸಿಬ್ಬಂದಿಗಳ ಮುಖ್ಯಸ್ಥರಾದ ಕ್ರೈಗ್‌‌ಟನ್ ಅಬ್ರಾಮ್ಸ್ ಅವರು ದಿ ಟೋಟಲ್ ಫೋರ್ಸ್‌ ಪಾಲಿಸಿಯನ್ನು ಅಂಗೀಕರಿಸಿದರು. ಇದು ನಿಯಮಿತ ಸೈನ್ಯ, ರಾಷ್ಟ್ರೀಯ ಗಾರ್ಡ್‌ ಸೈನ್ಯ ಮತ್ತು ಮೀಸಲು ಸೈನ್ಯ , ಸೈನ್ಯದ ಈ ಮೂರು ಘಟಕಗಳನ್ನು ಒಂದೇ ಪಡೆಯನ್ನಾಗಿ ನೋಡುವುದನ್ನು ಒಳಗೊಂಡಿದೆ. ಯಾವ ಯು.ಎಸ್‌. ಅಧ್ಯಕ್ಷರೂ ಸಂಯುಕ್ತ ಸಂಸ್ಥಾನವನ್ನು (ಮತ್ತು ಹೆಚ್ಚು ಗಮನಾರ್ಹವಾಗಿ ಯುಎಸ್ ಸೈನ್ಯ) ಅಮೆರಿಕಾದ ಜನತೆಯ ಬೆಂಬಲವಿಲ್ಲದೇ ಯುದ್ಧಕ್ಕೆ ತೆಗೆದುಕೊಂಡು ಹೋಗಲು ಸಾಧ್ಯವಿಲ್ಲ ಎನ್ನುವುದರಲ್ಲಿ ವಿಶ್ವಾಸವಿರಿಸಿ, ಜನರಲ್ ಅಬ್ರಾಮ್ಸ್ ಅವರು ಸೈನ್ಯದ ಮೂರು ಘಟಕಗಳ ಸಂರಚನೆಯನ್ನು ಹೆಣೆದಿದ್ದಾರೆ. ಅದು ಹೇಗಿದೆ ಎಂದರೆ ರಾಷ್ಟ್ರೀಯ ಸೇನಾ ಗಾರ್ಡ್‌ ಮತ್ತು ಮೀಸಲು ಸೈನ್ಯ , ಈ ಎರಡೂ ಘಟಕಗಳ ಒಳಗೊಳ್ಳುವಿಕೆ ಇಲ್ಲದೇ ವಿಸ್ತರಿತ ಕಾರ್ಯಾಚರಣೆಗಳು ಅಸಾಧ್ಯವಾಗುವ ಹಾಗೆ ಮಾಡಿದ್ದಾರೆ.

೧೯೮೦ರ ಸಮಯವು ಹೆಚ್ಚಿನದಾಗಿ ಪುನಾಸಂಘಟನೆಯ ದಶಕವಾಗಿದೆ. ತರಬೇತಿ ಮತ್ತು ತಂತ್ರಜ್ಞಾನಕ್ಕೆ ಹೆಚ್ಚಿನ ಒತ್ತು ನೀಡುವುದರೊಂದಿಗೆ ಸೈನ್ಯವು ಸರ್ವ-ಸ್ವಯಂಸೇವಕತನದ ಪಡೆಯಾಗಿ ಪರಿವರ್ತಿತಗೊಂಡಿತು. ೧೯೮೬ರ ಗೋಲ್ಡ್‌ ವಾಟರ್ -ನಿಕೋಲ್ಸ್ ಕಾಯಿದೆ ಯು ಏಕೀಕೃತ ಕಾದಾಳು ತುಕಡಿ ( ಯುನಿಫೈಡ್ ಕಂಬಟಂಟ್ ಕಮಾಂಡ್) ಯನ್ನು ಹುಟ್ಟುಹಾಕಿತು. ಇದು ಸೈನ್ಯವನ್ನು ಇನ್ನೂ ನಾಲ್ಕು ಬೇರೆ ಸೈನ್ಯ ದೊಂದಿಗೆ ಏಕೀಕೃತ, ಭೌಗೋಳಿಕವಾಗಿ ಸಂಘಟಿಸಿದ ತುಕಡಿ ಸಂರಚನೆಗಳೊಂದಿಗೆ ಒಂದುಗೂಡಿಸಿತು. ೧೯೮೩ರಲ್ಲಿ ಗ್ರೆನಡಾದ ಮೇಲೆ ನಡೆಸಿದ ದಾಳಿ (ಆಪರೇಶನ್ ಅರ್ಜೆಂಟ್ ಫರಿ ) ಮತ್ತು ೧೯೮೯ರಲ್ಲಿ ಪನಾಮ ಮೇಲೆ ನಡೆಸಿದ ದಾಳಿ (ಆಪರೇಶನ್ ಜಸ್ಟ್ ಕಾಸ್ , ಇವುಗಳಲ್ಲಿ ಸೈನ್ಯವು ಪಾತ್ರವನ್ನು ವಹಿಸಿತ್ತು. 

೧೯೮೯ರ ಸುಮಾರಿಗೆ ಜರ್ಮನಿಯ ಪುನರೇಕೀಕರಣ 
ಹತ್ತಿರವಾಗಿತ್ತು ಮತ್ತು ಶೀತಲ ಯುದ್ಧವು ನಿಲುಗಡೆಗೆ ಬರುತ್ತಿತ್ತು. ಸೈನ್ಯದ ನಾಯಕತ್ವವು ಆಗ ಸಂಖ್ಯಾಬಲವನ್ನು ಕಡಿಮೆಗೊಳಿಸುವ ಯೋಜನೆಯೊಂದಿಗೆ ಇದಕ್ಕೆ ಪ್ರತಿಕ್ರಿಯಿಸಿತು. ನವೆಂಬರ್ ೧೯೮೯ರ ಸುಮಾರಿಗೆ ಪೆಂಟಗಾನ್ ಅಧಿಕಾರಿಗಳು ಸೈನ್ಯದ ಬಲವನ್ನು ಶೇ. ೨೩ರಷ್ಟು ಕಡಿಮೆ ಮಾಡಲು, ೭೫೦,೦೦೦ರಿಂದ ೫೮೦,೦೦೦ಗೆ ಇಳಿಸಲು ಯೋಜನೆಗಳನ್ನು ರೂಪಿಸಿದರು. ಪೂರ್ವಭಾವಿ ನಿವೃತ್ತಿಯಂತಹ ಹಲವಾರು ಉತ್ತೇಜಕಗಳನ್ನು ಬಳಸಿಕೊಳ್ಳಲಾಯಿತು. ೧೯೯೦ರಲ್ಲಿ ಇರಾಕ್ ತನ್ನ ಚಿಕ್ಕ ನೆರೆಯ ದೇಶ ಕುವೈತ್ ಮೇಲೆ ದಾಳಿ ನಡೆಸಿತು ಮತ್ತು ಯುಎಸ್ ಭೂಪಡೆಗಳನ್ನು ವಾಯುಯಾನ ದಳದವರು ಅಲ್ಲಿಗೆ ಕರೆದೊಯ್ದು, ಸೌದಿ ಅರೇಬಿಯಾಗೆ ರಕ್ಷಣೆ ಒದಗಿಸಲು ತ್ವರಿತವಾಗಿ ನಿಯೋಜಿಸಿದರು. ಜನವರಿ ೧೯೯೧ರಲ್ಲಿ ಡೆಸರ್ಟ್‌ ಸ್ಟಾರ್ಮ್‌ ಕಾರ್ಯಾಚರಣೆ ಯನ್ನು ಆರಂಭಿಸಲಾಯಿತು. ಯುಎಸ್ ನೇತೃತ್ವದ ಮೈತ್ರಿಕೂಟವು ಸುಮಾರು ೫೦೦,೦೦೦ ಪಡೆಗಳನ್ನು ನೇಮಿಸಿತು. ಇರಾಕಿ ಪಡೆಗಳನ್ನು ಹೊರಹಾಕಲು ನೇಮಿಸಲಾದ ಮೈತ್ರಿಕೂಟದಲ್ಲಿ ಅಮೆರಿಕದ ಪಡೆಯೇ ದೊಡ್ಡದಿತ್ತು. ಯುದ್ಧವು ಸೈನ್ಯದ ವಿಜಯದೊಂದಿಗೆ ಅಂತ್ಯಗೊಂಡಿತು, ಪಾಶ್ಚಾತ್ಯ ಮೈತ್ರಿಕೂಟ ಪಡೆಗಳು ಸೋವಿಯೆತ್ ಗಡಿಗಳ ಉದ್ದಕ್ಕೆ ಇದ್ದ ಇರಾಕಿ ಸೈನ್ಯವನ್ನು ಕೇವಲ ೧೦೦ ಗಂಟೆಗಳ ಅವಧಿಯಲ್ಲಿ ಸದೆಬಡಿದವು. 

ಡೆಸರ್ಟ್‌ ಸ್ಟಾರ್ಮ್‌ , ನಂತರ, ಸೈನ್ಯವು ೧೯೯೦ರ ಇನ್ನುಳಿದ ಅವಧಿಯಲ್ಲಿ ಪ್ರಮುಖ ಯುದ್ಧ ಕಾರ್ಯಾಚರಣೆಯಲ್ಲಿ ಭಾಗಿಯಾಗಲಿಲ್ಲ. ಆದರೆ ಹಲವಾರು ಶಾಂತಿಸ್ಥಾಪನಾ ಚಟುವಟಕೆಗಳಲ್ಲಿ ಭಾಗಿಯಾಯಿತು. ೧೯೯೦ರಲ್ಲಿ ರಕ್ಷಣಾ ಇಲಾಖೆಯು ಟೋಟಲ್ ಫೋರ್ಸ್‌ ನೀತಿಯನ್ನು ಪುನರ್ವಿಮರ್ಶೆ ಮಾಡಿದ ನಂತರ "ಮರುಸಮತೋಲನ"ದ ಮಾರ್ಗದರ್ಶನವನ್ನು ಜಾರಿಗೊಳಿಸಿತು. ಆದರೆ ೨೦೦೪ರಲ್ಲಿ ಏರ್ ವಾರ್ ಕಾಲೇಜ್ ನ ತಜ್ಞರು ಮಾರ್ಗದರ್ಶನವು "ಸೈನ್ಯ ಬಲದ ಯಶಸ್ವೀ ಅನ್ವಯಿಕತೆಗೆ ಅತ್ಯಗತ್ಯ ಘಟಕ"ವಾಗಿರುವ ಟೋಟಲ್ ಫೋರ್ಸ್‌ ನೀತಿಯನ್ನು ತಿರುವುಮುರುವಾಗಿಸುತ್ತದೆ ಎಂದು ನಿರ್ಣಯಿಸಿದರು.

ಸೇನಾ ಘಟಕಗಳು
೨೧ನೇ ಶತಮಾನ
೨೦ನೇ ಶತಮಾನ
ಶಾಖೆ ಸ್ಥಾಪನೆ